V.S. Naipaul

Vidiadhar Surajprasad «V.S.» Naipaul (født 17. august 1932 i Chaguanas i Trinidad og Tobago, død 11. august 2018 i London) var en britisk forfatter.

Liv og virke

Bakgrunn
Han var av hinduisk og vestindisk slekt. Han ble født på Trinidad, da en britisk koloni. Dit var hans besteforeldrene innvandret i 1880-årene fra Britisk India for å bli landbruksarbeidere.

I de første barndomsår levde Naipaul med sin mors familie. Først i en alder av seks år lærte han sin far Seepersad Naipaul (1906–1953) å kjenne. Faren bodde i Port of Spain og arbeidet som journalist ved Trinidad Guardian. Senere lyktes det faren å kjøpe et hus i Port of Spain og dermed igjen å samle familien. Sin barndomshistorie bearbeidet Naipaul i romanen Et hus til mr. Biswas.

Naipaul ble elev ved Queen's Royal College, en statlig skole på øya.  I 1950 dro Naipaul med et trinidadisk statsstipendium til England og studerte i Oxford. Etter studiet arbeidet han fra midten av 1950-årene først  frilans for det britiske BBC. Kort tid senere begynte han sin virksomhet som fulltidsforfatter.

Forfatter
Naipaul skrev særlig mye om følgene av det britiske koloniveldet. Naipaul skrev både romaner og en form for reiseskildringer som kanskje snarere var samfunnsanalyser. Hans tallrike reiser førte ham blant annet til India, Zaire, Uganda, Iran, Pakistan, Malaysia og Indonesia. Etter hans reise i Iran (som da var kort etter den islamske revolusjon og preget av den) og reiser i andre islamske land tok han for seg islam om dens ekstremistiske strømninger på kritisk vis i boken Among the Believers: An Islamic Journey.

Han ble tildelt Nobelprisen i litteratur for årets 2001 for å ha «forent lydhør fortelling og ubestikkelig iakttakelse i verk som tvinger oss til å se den bortgjemte historiens nærvær».

Naipaul ble kjent for kontroversielle ytringer.

Broren Shiva Naipaul var også forfatter.

I 1989 ble han utnevnt til Knight Bachelor av dronning Elisabeth II av Storbritannia. Han ble dermed medlem av ridderstanden og fikk rett til å føre tiltaleformen sir foran sitt navn.

Bibliografi
Fiction
 The Mystic Masseur  (1957) – filmversjon: The Mystic Masseur (2001)
 The Suffrage of Elvira  (1958)
 Miguel Street  (1959)
 A House for Mr Biswas  (1961)
 Mr Stone and the Knights Companion  (1963)
 The Mimic Men  (1967)
 A Flag on the Island  (1967)
 In a Free State  (1971) – Booker Prize
 Guerrillas  (1975)
 A Bend in the River  (1979)
 The Enigma of Arrival  (1987)
 A Way in the World  (1994)
 Half a Life  (2001)
 The Nightwatchman's Occurrence Book: And Other Comic Inventions (Stories) (2002: collection comprising The Suffrage of Elvira, Mr Stone and the Knights Companion and A Flag on the Island)
 Magic Seeds  (2004)

Non-fiction
 The Middle Passage: Impressions of Five Societies – British, French and Dutch in the West Indies and South America (1962)
 An Area of Darkness (1964)
 The Loss of El Dorado  (1969)
 The Overcrowded Barracoon and Other Articles (1972)
 India: A Wounded Civilization (1977)
 A Congo Diary (1980), published by Sylvester & Orphanos
 The Return of Eva Perón and the Killings in Trinidad (1980)
 Among the Believers: An Islamic Journey (1981)
 Finding the Centre: Two Narratives  (1984) 
 A Turn in the South (1989)
 India: A Million Mutinies Now (1990)
 Beyond Belief: Islamic Excursions among the Converted Peoples (1998)
 Between Father and Son: Family Letters (1999, edited by Gillon Aitken)
 The Writer and the World: Essays (2002)
 A Writer's People: Ways of Looking and Feeling (2007)
 The Masque of Africa: Glimpses of African Belief (2010)

Priser og utmerkelser (utvalg) 
 2001 – Nobelprisen i litteratur
 1989 – Knight Bachelor
 1964 – Hawthornden Prize for Mr. Stone and the Knights Companion
 1961 – Somerset Maugham Award for Miguel Street

Referanser 

Britiske forfattere
Engelskspråklige forfattere
Forfattere av reiseskildringer
Britiske nobelprisvinnere
Nobelprisvinnere (litteratur)
Knights Bachelor
Personer fra Chaguanas
Personer fra Port of Spain